Source: http://merit.slv.cz/KSTN/2CoE/189/2016
Timestamp: 2018-10-16 01:53:55+00:00

Document:
KSTN/2CoE/189/2016
Súd: Krajský súd Trenčín Spisová značka: 2CoE/189/2016 Identifikačné číslo súdneho spisu: 3815207414 Dátum vydania rozhodnutia: 23. 08. 2016 Meno a priezvisko sudcu, VSÚ: JUDr. Jozef Janík ECLI: ECLI:SK:KSTN:2016:3815207414.1
Uznesenie Krajský súd v Trenčíne v senáte zloženom z predsedu senátu JUDr. Jozefa Janíka a členov senátu JUDr. Petra Tótha a JUDr. Patrika Príbelského PhD. v exekučnej veci oprávneného: Poštová banka, a. s., IČO: 31 340 890, so sídlom Dvořákovo nábrežie 4, 811 02 Bratislava, proti povinnému: S. E., nar. XX.XX.XXXX, bytom L. H., O. XXX/X, o vymoženie istiny vo výške 207,58 Eur s príslušenstvom, na odvolanie oprávneného proti uzneseniu Okresného súdu Prievidza zo dňa 20. januára 2016, č.k. 16Er/1513/2015 - 35, takto dňa 23.augusta 2016
1. Napadnutým uznesením súd prvej inštancie zamietol žiadosť súdneho exekútora o udelenie poverenia na vykonanie exekúcie podľa ustanovenia § 44 ods. 2 Exekučného poriadku. V odôvodnení uviedol, že oprávnený sa návrhom na vykonanie exekúcie doručeným súdnemu exekútorovi dňa 30.03.2015 domáha vykonania exekúcie proti povinnému pre vymoženie istiny vo výške 207,58 Eur s príslušenstvom, na základe exekučného titulu, ktorým je Rozhodcovský rozsudok Stáleho rozhodcovského súdu zriadeného pri ROZHODCOVSKEJ, ARBITRÁŽNEJ A MEDIAČNEJ, a.s., sp.zn. IA-C/0814/0275 ktorý bol vydaný dňa 24.10.2014. Toto rozhodnutie nadobudlo právoplatnosť dňa 05.12.2014 a vykonateľnosť dňa 09.12.2014. Dňa 28.04.2015 doručil súdny exekútor JUDr. Ing. Ján Gasper, PhD. exekučnému súdu žiadosť o udelenie poverenia na vykonanie exekúcie. Súd vyzýval v zmysle § 40 Exekučného poriadku oprávneného prostredníctvom súdneho exekútora na predloženie zmluvy o spotrebiteľskom úvere, na základe ktorej sa vymáha pohľadávka v predmetom exekučnom konaní. Oprávnený súdu ani prostredníctvom súdneho exekútora zmluvu spolu s jej neoddeliteľnými prílohami do spisu nepripojil. Z predloženého exekučného titulu - vyššie špecifikovaného rozhodcovského rozsudku súd zistil nasledovné skutočnosti. Dňa 09.12.2011 bola medzi oprávneným a povinným uzatvorená Zmluva o úvere č. 9076455711 (ďalej len ,,zmluva"), na základe ktorej bol povinnému poskytnutý úver vo výške 3.500,00 Eur. Jediným exekučným titulom, pri ktorom exekučný súd vstupuje aj do hmotnoprávneho vzťahu účastníkov exekučného konania, je rozsudok vydaný v rozhodcovskom konaní podľa úpravy uvedenej vyššie. Ak k rozhodcovský rozsudok zaväzuje účastníka rozhodcovského konania na plnenie, ktoré je objektívne nemožné, právom nedovolené alebo odporuje dobrým mravom, súd príslušný na výkon rozhodnutia alebo na exekúciu zastaví výkon rozhodcovského rozsudku alebo exekučné konanie aj bez návrhu, ak zistí v rozhodcovskom konaní nedostatky podľa § 45 odseku 1 písm. b) alebo c). Pre takéto posúdenie však musí mať súd k dispozícii predovšetkým zmluvu o úvere so všetkými jej neoddeliteľnými prílohami, listinu obsahujúcu dohodu o tom, že riešenie sporov, ktoré vzniknú z konkrétneho zmluvného vzťahu budú zmluvné strany riešiť v rozhodcovskom konaní. Oprávnený ani na výzvu súdu tieto listiny nepredložil, preto súd nemohol učiniť záver, že rozhodcovský rozsudok nezaväzuje účastníka rozhodcovského konania na plnenie, ktoré je objektívne nemožné, právom nedovolené alebo odporuje dobrým mravom. Záujem na takomto preukázaní musí mať vždy oprávnený, ktorý navrhuje vykonať exekúciu na podklade tohto exekučného titulu, preto podľa názoru súdu oprávnený musí ku každému návrhu na vykonanie exekúcie predložiť listiny, z ktorých je možné preskúmať hmotnoprávny vzťah, z ktorého vychádza plnenie priznané v rozhodcovskom rozsudku. Podstatná pre posúdenie spôsobilosti exekučného titulu je i rozhodcovská doložka obzvlášť pri plneniach priznaných zo spotrebiteľských úverov, z ktorého vychádza aj plnenie v predmetnom rozhodcovskom rozsudku. Súd, ktorý rozhoduje o návrhu na výkon právoplatného rozhodcovského rozsudku, ktorý bol vydaný bez účasti spotrebiteľa, musí hneď potom, ako sa oboznámi s právnymi a skutkovými okolnosťami potrebnými na tento účel, preskúmať ex offo prípadnú nekalú povahu rozhodcovskej doložky uvedenej v zmluve uzavretej medzi podnikateľom a spotrebiteľom. Vzhľadom k tomu, že oprávnený zostal nečinný /vo všetkých exekučných veciach vedených na jeho návrh/ a súd nemal k dispozícii žiadne listiny, ktorými by mohol aj bez návrhu podrobne posúdiť nedostatky v rozhodcovskom konaní, resp. posúdiť či exekučný titul zaväzuje povinného na plnenie nemožné, nedovolené alebo v rozpore s dobrými mravmi, súd zamietol žiadosť o udelenie poverenia na vykonanie exekúcie pre možný rozpor exekučného titulu s § 45 odst. 1 písm. c/ zákona č. 244/2002 Z.z. o rozhodcovskom konaní. Je potrebné ale uviesť, že z rozsudku Stáleho rozhodcovského súdu č. SR 01738/09 evidentne vyplýva, že ide o plnenie zo spotrebiteľského úveru, ktoré tvorí nielen skutočne poskytnutý úver, ale i rôzne odplaty, poplatky za upomienky, náklady spojené s uplatnením pohľadávky, neprimerane vysoký dohodnutý úrok z omeškania 0,25 % denne za každý deň omeškania. Z odôvodnenia rozsudku nevyplýva ani taká základná skutočnosť, a to aká suma úveru bola skutočne poskytnutá na účet povinného, koľko z priznanej istiny predstavuje poplatok za poskytnutie úveru, či úverová zmluva obsahuje základné náležitosti zmluvy o spotrebiteľskom úvere, či teda možno posúdiť úver spolu s úrokmi a poplatkami a podobne. Z rozsudku nie je možné obsahovo oddeliť sumu úveru od poplatku za jeho poskytnutie a podobne. Súd preto uzavrel, že pre nepreskúmateľnosť exekučného titulu z pohľadu v akom rozsahu zaväzuje na plnenie odporujúce zákonu alebo dobrým mravom, za súčasnej nečinnosti oprávneného, nemá súd inú možnosť len zamietnuť žiadosť o udelenie poverenia na vykonanie exekúcie v celosti. 2. Proti uzneseniu súdu prvej inštancie podal v zákonom stanovenej lehote odvolanie oprávnený. Podané odvolanie odôvodnil podľa § 205 ods. 2 písm. a/, d/, f/, e/ O.s.p. a § 221 ods. 1 písm. d/, f/ a h/ O.s.p. Poukázal na ust. § 157 ods. 2, § 167, § 169 O.s.p.. V odôvodnení sa súd prvej inštancie vôbec nevysporiadal s rozhodnutím vo veci samej, a to najmä s poukazom na skutočnosť, že výroková časť uznesenia vychádza z iného právneho vzťahu ako právny vzťah uvedený v odôvodnení rozhodnutia. Rozhodnutie súdu prvej inštancie považuje oprávnený za arbitrárne a nepreskúmateľné, pričom súd svojím postupom porušil právo na spravodlivý súdny proces účastníka konania. Zároveň má za to, že súd nesprávne zistil skutkový stav ako aj právny stav vo veci samej. Navrhol, aby odvolací súd napadnuté uznesenie v celom rozsahu zmenil tak, že žiadosti súdneho exekútora o udelenie poverenia na vykonanie exekúcie vyhovie, alternatívne, aby napadnuté uznesenie v celom rozsahu zrušil a vec vrátil súdu prvej inštancie na ďalšie konanie. 3. Vyjadrenie k odvolaniu oprávneného podané nebolo. 4. Krajský súd v Trenčíne ako odvolací súd preskúmal vec na podklade podaného odvolania podľa § 379 a § 380 ods. 1, 2 zákona č. 160/2015 Z. z. Civilný sporový poriadok v platnom znení (ďalej len „C.s.p.“) a dospel k záveru, že napadnuté uznesenie súdu prvej inštancie je potrebné ako vecne správne podľa § 387 ods. 1 C.s.p. potvrdiť. Odvolací súd tak rozhodol bez nariadenia pojednávania v zmysle ustanovenia § 385 C.s.p., keď v danej veci nebolo potrebné zopakovať alebo doplniť dokazovanie a nariadenie pojednávania nevyžadoval ani dôležitý verejný záujem.
5. Podľa § 470 ods. 2 C.s.p. právne účinky úkonov, ktoré v konaní nastali predo dňom nadobudnutia účinnosti tohto zákona, zostávajú zachované. Ak sa tento zákon použije na konania začaté predo dňom nadobudnutia účinnosti tohto zákona, nemožno uplatňovať ustanovenia tohto zákona o predbežnom prejednaní veci, popretí skutkových tvrdení protistrany a sudcovskej koncentrácii konania, ak by boli v neprospech strany.
6. V predmetnej veci sa oprávnený sa návrhom na vykonanie exekúcie doručeným súdnemu exekútorovi dňa 30.03.2015 domáha vykonania exekúcie proti povinnému pre vymoženie istiny vo výške 207,58 Eur s príslušenstvom, na základe exekučného titulu, ktorým je Rozhodcovský rozsudok Stáleho rozhodcovského súdu zriadeného pri ROZHODCOVSKEJ, ARBITRÁŽNEJ A MEDIAČNEJ, a.s., sp. zn. IA-C/0814/0275 ktorý bol vydaný dňa 24.10.2014. Toto rozhodnutie nadobudlo právoplatnosť dňa 05.12.2014 a vykonateľnosť dňa 09.12.2014.
7. Podľa § 234d ods. 2 Exekučného poriadku v znení neskorších predpisov na exekučné konania začaté v súlade s odsekom 1 alebo vedené na podklade rozhodcovského rozhodnutia vydaného v rozhodcovskom konaní, ktorého predmetom je spor spĺňajúci podmienky podľa osobitného predpisu, a ktoré neboli ukončené k 1. januáru 2015, sa použijú predpisy účinné do 31. decembra 2014.
10. Odvolací súd uvádza, že pokiaľ oprávnený v návrhu na vykonanie exekúcie označí za exekučný titul rozsudok rozhodcovského súdu, je exekučný súd oprávnený a zároveň povinný riešiť otázku, či rozhodcovské konanie prebehlo na základe platne uzavretej rozhodcovskej zmluvy. Rozhodcovská zmluva je dohoda medzi zmluvnými stranami o tom, že všetky alebo niektoré spory, ktoré medzi nimi vznikli alebo vzniknú v určenom zmluvnom alebo v inom právnom vzťahu, sa rozhodnú v rozhodcovskom konaní (§ 3 ods. 1 zákona č. 244/2002 Z. z. o rozhodcovskom konaní). Rozhodcovská zmluva môže mať formu osobitnej zmluvy alebo formu rozhodcovskej doložky k zmluve (§ 4 ods. 1 citovaného zákona). Rozhodcovská zmluva musí mať písomnú formu, inak je neplatná. Písomná forma je zachovaná, ak je rozhodcovská zmluva obsiahnutá v dokumente podpísanom zmluvnými stranami alebo vo vzájomne vymenených listoch, ak je dohodnutá telefaxom alebo pomocou iných telekomunikačných zariadení, ktoré umožňujú zachytenie obsahu rozhodcovskej zmluvy a označenie osôb, ktoré ju dohodli (§ 4 ods. 2 citovaného zákona).
12. Skutočnosti, ktoré uvedené zákonné ustanovenia upravujú ako predpoklady pre zákonný postup súdu podľa § 44 ods. 2 Exekučného poriadku sú zistiteľné len z kompletnej úverovej zmluvy uzavretej medzi účastníkmi, vrátane príslušných všeobecných zmluvných podmienok alebo iných obdobných zmluvných dojednaní a kompletnej rozhodcovskej zmluvy, resp. rozhodcovskej doložky uzavretej medzi účastníkmi.
13. Odvolací súd preto považuje za správny postup súdu prvej inštancie, ktorý vyzval oprávneného na doloženie konkrétnej rozhodcovskej zmluvy, resp. rozhodcovskej doložky, na základe ktorej bola ustanovená právomoc rozhodcovského súdu a vydaný rozhodcovský rozsudok sp. zn. IA-C/0814/0275 zo dňa 24.10.2014, ktorý má byť exekučným titulom v predmetnej veci.
14. Oprávnený na výzvu súdu prvej inštancie zo dňa 01.07.2015 a ani na urgenciu nijakým spôsobom nereagoval a zmluvu o úvere ako aj obchodné podmienky pre úver konajúcemu súdu nepredložil. Z tohto dôvodu potom exekučný súd nemohol riadne posúdiť existenciu, resp. neexistenciu právomoci rozhodcovského súdu vydať rozhodnutie, ktoré má byť exekučným titulom v danej veci. Dôkazné bremeno pri preukázaní existencie právomoci rozhodcovského súdu a splnenia podmienok vykonateľnosti predloženého rozhodcovského rozsudku pritom nesie nepochybne samotný oprávnený podávajúci návrh na vykonanie exekúcie. Súd prvej inštancie preto postupoval vecne správne, keď za daných okolností žiadosť súdneho exekútora o udelenie poverenia zamietol. Platne uzatvorenú rozhodcovskú zmluvu, resp. rozhodcovskú doložku ako aj zmluvu o úvere a obchodné podmienky pre úver oprávnený nepredložil a tento nedostatok neodstránil ani v rámci odvolacieho konania, a to aj napriek tej skutočnosti, že z doručeného rozhodnutia súdu prvej inštancie si bol vedomý vytýkaného nedostatku podaného návrhu na vykonanie exekúcie.
15. Odvolací súd záverom len dopĺňa, že nie je pravdou čo uvádza oprávnený vo svojom odvolaní, že výroková časť uznesenia vychádza z iného právneho vzťahu ako právny vzťah uvedený v odôvodnení rozhodnutia, nakoľko dňa 28.04.2015 doručil súdny exekútor JUDr. Ing. Ján Gasper, PhD. exekučnému súdu žiadosť o udelenie poverenia na vykonanie exekúcie zo dňa 14.04.2015, o ktorej následne aj súd prvej inštancie rozhodol.
16. Odvolací súd z uvedených dôvodov uznesenie súdu prvej inštancie ako vecne správne podľa § 387 ods. 1 C.s.p. potvrdil.
17. Toto rozhodnutie prijal senát Krajského súdu v Trenčíne v pomere tri ku nule.

References: súd 
 súd 
 súd 
 § 44
 Súd 
 § 40
 súd 
 súd 
 súd 
 § 45
 súd 
 súd 
 súd 
 súd 
 § 45
 Súd 
 súd 
 § 205
 § 221
 § 157
 § 167
 § 169
 súd 
 súd 
 súd 
 súd 
 súd 
 súd 
 § 379
 § 380
 § 387
 súd 
 § 385
 § 470
 § 234
 súd 
 súd 
 § 44
 súd 
 súd 
 Súd 
 súd 
 súd 
 súd 
 § 387